Nimis -tornit (2002)
**Partiet Nyans** on vuonna 2019 perustettu identiteettipoliittinen puolue Ruotsissa. Puolue haluaa edustaa ulkomaalaistaustaisia vähemmistöryhmiä. Se painottaa etenkin muslimien oikeuksia ja työtä islamofobiaa vastaan.

Puolue mediassa
---------------

Partiet Nyansin johto vaati taiteilija Lars Vilksin kuoleman jälkeen *Nimis*-teoksen polttamista, koska he pitävät sitä islamofobisena, laittomasti luonnonsuojelualueelle rakennettuna ja palovaarallisena. Islamiin kohdistuvan satiirin rajoittaminen on tullut ajankohtaiseksi Ruotsissa, sillä lähiöissä hyvin menestyneen puolueen tavoitteisiin kuuluu kieltää lailla kaikki profeetta Muhammedia esittävät pilakuvat.

Arvostelijat ovat syyttäneet puoluetta radikaalista islamismista. Elokuussa 2022 *Sydsvenskan*-lehti kertoi, että Skånessa puolueen 25 ehdokkaasta viisi oli sosiaalisessa mediassa levittänyt juutalaisvastaista tai shiiavastaista vihapuhetta.

Vuonna 2022 suunnilleen joka seitsemäs puolueen ehdokkaista oli tuomittu jostain rikoksesta. Yksi heistä oli Bashir Aman Ali. Hän on Al-Azhar-koulujen perustaja, joka tuomittiin vankeuteen vuonna 2019 useista vakavista talousrikoksista. Hänellä oli keskeinen rooli varainsiirrossa, jossa koulujen toimintaan annetut 10 miljoonaa kruunua oli siirretty toiselle tilille tarkoituksena perustaa islamilainen pankki.

Vaalimenestys
-------------

Vuoden 2022 valtiopäivävaaleissa puolue oli läsnä 25 kunnassa, 3 alueella (*region*) ja valtiopäivävaaleissa. Valtiopäivävaaleissa puolue sai 28 352 ääntä eli 0,44 prosenttia ja oli suurin niistä puolueista, jotka eivät ylittäneet äänikynnystä valtiopäiville. Puolue eteni maahanmuuttajavaltaisissa suurkaupungeissa saaden yli kymmenen prosenttia äänistä 54 äänestysalueella. Politiikan asiantuntijoiden mukaan Partiet Nyans sai paljon kannattajia aiemmin sosialidemokraatteja äänestäneistä.

Lähteet
-------

1. ↑  Här är det nystartade partiet som vill förbjuda koranbränning *SVT Nyheter*.  5.9.2022. Viitattu 20.9.2022.
2. ↑  Hans Nilsson: Partiet som värnar muslimer: "Övertygad om att vi kan ta oss in i fullmäktige" *Lokaltidningen.se*.  9.9.2019.  Arkistoitu 11.9.2019. Viitattu 20.9.2022.
3. ↑  DEBATT: Nimis är en symbol för islamofobi och bör brännas ner *gp.se*.  13.10.2021. Viitattu 20.9.2022. (ruotsiksi)
4. ↑  Pilapiirtäjä Ville Rannan piirrokset johtivat rikostutkintaan – nyt hän pohtii, mihin suuntaan sananvapaus Suomessa on menossa *Yle Uutiset*.  11.12.2022. Viitattu 11.12.2022.
5. ↑  Granskning: Nyans-politiker sprider hat mot judar och shia-muslimer *Sydsvenskan*. Viitattu 13.8.2022. (ruotsiksi)
6. ↑  Var sjunde kandidat på Nyans riksdagslista dömd för brott *DN.SE*.  26.7.2022. Viitattu 26.7.2022. (ruotsiksi)
7. ↑  Toppkandidat i partiet Nyans: "Muslimer fängslas utan rättegång"  8.9.2022. www.svt.se. Viitattu 15.9.2022.
8. ↑  Fängelse för grova ekobrott i muslimsk skola  27.6.2019. www.svt.se. Viitattu 15.9.2022.
9. ↑  Kandidater och namnvalsedlar - Val till kommunfullmäktige  11.9.2022. Valmyndigheten. Viitattu 15.9.2022.
10. ↑  Kandidater *Partiet nyans webbplats*.  19.4.2022. Viitattu 14.9.2022. (ruotsiksi) (Arkistoitu – Internet Archive)
11. ↑  Valpresentation *resultat.val.se*. Viitattu 17.9.2022.
12. ↑  Partiet Nyans går mot starkt valresultat i storstadsområden *The News Finland*.  12.9.2022.  (ruotsiksi) (Arkistoitu – Internet Archive)
13. ↑  Nyans ser ut att få stöd i flera distrikt *www.aftonbladet.se*.  12.9.2022.  (ruotsiksi)
14. ↑  Valpresentation *resultat.val.se*. Viitattu 14.9.2022.